Diari Oficial de la Generalitat Valenciana


Sumari del DOGV 8155, del 24-10-2017 (2017/9363)

RESOLUCIÓ de 19 d'octubre de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a l'edició electrònica de llibres.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8155

Data del DOGV
:   24-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9363


Data del document
:   19-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 d'octubre de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a l'edició electrònica de llibres. [2017/9363]  
  
Per mitjà de l'Ordre 75/2016, de 29 de novembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a l'edició electrònica de llibres (DOGV 7929, de l'01.12.2016). Per Resolució de 5 d'abril de 2017, de la Conselleria d'Educació, Investigació, Cultura i Esport es convoquen per a l'exercici 2017 les subvencions a l'edició electrònica de llibres (DOGV 8018, 10.04.2017).  
Consta acreditat que hi ha consignació pressupostària suficient, en la línia S7896000, del programa 07.19.30.778.87, del capítol IV, dels pressupostos de la Generalitat per a l'any 2017, dotada amb 75.000 euros per a atendre les obligacions derivades de la present resolució.  
D'acord amb els preàmbuls de les esmentades Ordre 75/2016, de 29 de novembre, i Resolució de 5 d'abril de 2017, reguladores d'aquestes subvencions a l'edició electrònica de llibres, aquestes ajudes tenen la consideració d'ajudes de minimis d'acord amb l'article 3 del Reglament (UE) número 1407/2013 de la Comissió, de 18 de desembre de 2013, i, en cap cas, aquestes subvencions podran superar l'import màxim total de 200.000 euros en un període de tres exercicis fiscals (l'exercici fiscal corrent i els dos exercicis anteriors).  
Finalitzat el termini de presentació de sol·licituds, acompanyades de la corresponent documentació, es va reunir la Comissió Tècnica d'Avaluació constituïda a aquest efecte, que ha valorat les sol·licituds d'acord amb els criteris establits en l'article vuité de la Resolució de convocatòria i ha elevat l'informe a l'òrgan competent perquè formule la proposta de resolució corresponent. Vista la dita proposta, segons l'article vuité de l'esmentada resolució i de conformitat amb l'article quinze de la Resolució de 5 d'abril de 2017, per la qual es convoquen les subvencions, resolc:  
  
Primer  
Concedir a les editorials que se citen a continuació les següents ajudes econòmiques per un import total de 75.000 euros, en concepte de transferències corrents, que es faran efectives a càrrec del pressupost de l'any 2017 de la Generalitat, dins de l'aplicació pressupostària 30.42.12.039.45, capítol IV i de la línia S7896000 denominada «Ajudes edició electrònica de llibres»:  
  
  
Segon  
Indicar els títols de les editorials que no han sigut admesos en la convocatòria d'ajudes i la raó de l'exclusió:  
  
Tercer  
Indicar les obres que, després de la distribució de les dotacions de les modalitats entre els beneficiaris en funció dels criteris indicats en la convocatòria d'aquestes ajudes, no han sigut subvencionades d'acord amb les dotacions mínimes per a cada eBook o ePUB (modalitats en valencià i castellà-altres idiomes) i els percentatges de despesa màxima subvencionable fixats en l'article 9.4 de l'Ordre 75/2016, de 29 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a l'edició electrònica de llibres:  
  
  
Quart  
Desestimar les sol·licituds següents:  
- ÁREA DE INNOVACIÓN Y DESARROLLO, SL, han sigut rebutjades la totalitat de les obres presentades a aquesta convocatòria de subvencions al ser gratuïtes incomplint així l'article 1, apartat e de l'Ordre 75/2016 de bases reguladores per a la concessió de subvencions a l'edició electrònica de llibres.  
- DAVID VIDAL SANMIGUEL («EL PETIT EDITOR»), han sigut rebutjades la totalitat de les obres presentades en virtut de l'article 1, apartat 3 de la convocatòria al tractar-se d'obres l'ISBN de les quals no correspon a una edició electrònica.  
- EDICIONS BROMERA, EMPRESA EDITORIAL, SL, han sigut rebutjades la totalitat de les obres presentades en virtut de l'article 1, apartat 3 de la convocatòria al tractar-se d'obres l'ISBN de les quals no correspon a una edició electrònica.  
- ONADA EDICIONS, han sigut rebutjades, en virtut de l'article 1, apartat 3 de la convocatòria, la totalitat de les obres no retirades per l'editorial al tractar-se d'obres l'ISBN de les quals no correspon a una edició electrònica.  
  
Cinqué  
D'acord amb el que estableix l'article 1, apartat 3 de l'Ordre 75/2016, de 29 de novembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a l'edició electrònica de llibres (DOGV 7929, 01.12.2016), la concessió de la subvenció en qualsevol de les seues modalitats suposa per a les editorials beneficiàries la cessió d'una única llicència d'ús en les plataformes de préstec en què participe la Generalitat, amb un límit de vint-i-una descàrregues, amb les degudes garanties de protecció, seguretat i transparència per a l'empresa editorial.  
  
De conformitat amb l'article 73 de la Llei 39/2015, d'1 d'octubre, del procediment administratiu comú de les administracions públiques, aquesta cessió d'una única llicència haurà de realitzar-se, a la Direcció General de Cultura i Patrimoni, per mitjà de l'entrega de DVD que continguen les obres a què s'ha concedit subvenció en el termini màxim de 10 dies hàbils a comptar des de l'endemà de publicar-se aquesta resolució en el Diari Oficial de la Generalitat Valenciana. A les editorials beneficiàries d'aquestes ajudes que no complisquen amb aquesta cessió en el termini indicat, se les podrà declarar decaigudes en la seua condició de beneficiàries.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de publicar-se la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de publicar-se la present resolució en el Diari Oficial de la Generalitat Valenciana.  
  
  
València, 19 d'octubre de 2017.- La directora general de Cultura i Patrimoni, p. d. (R 05.04.2017; DOGV 8018): Carmen Amoraga Toledo.